Ide për zgjidhjen e krizës së refugjatëve
Zgjidhjet e propozuara nga eksperti Paul Collier në Universitetin e Oksfordit kanë ngjallur interesim në të gjithë rajonin
Një ekspert thotë se qasja e BE-së ndaj krizës është shumë e gabuar dhe se Bashkimi Evropian duhet në fakt t’i shpenzojë ato miliona dollarë për krijimin e vendeve të punës në kampet e refugjatëve përreth Sirisë. Zgjidhjet e propozuara nga ky ekspert kanë ngjallur interesim në të gjithë rajonin. Këtë vit, më shumë se 700,000 imigrantë kanë mbërritur në brigjet e Evropës dhe deri tani po duken pak shenja ngadalësimi. Oferta për azil ndaj qindra mijëra të ardhurve të rinj nga vende si Gjermania është moralisht e gabuar argumenton profesor Paul Collier në Universitetin e Oksfordit: Me ftesë të qeverisë jordaneze, zoti Collier është vizitor i rregullt në kampin Zaatari të refugjatëve në atë vend që strehon 80,000 sirianë. Vendet fqinje me Sirinë po strehojnë më shumë se 4 milionë refugjatë: Collier thotë se një qasje e tillë do ta përgatiste Sirinë për dhënien fund të konfliktit. Përveç kushteve për bizneset siriane, Collier argumenton se zona të tilla industriale mund të tërheqin vendet e punës të larguara nga Evropa. Collier pranon se projekte të tilla kërkojnë investime të mëdha. Por ai argumenton se kostoja financiare dhe njerëzore e qasjes së tanishme do të ishte shumë më e madhe.